पाएं अपने शहर की ताज़ा ख़बरें और फ्री ई-पेपरडाउनलोड करें
छत्तीसगढ़ के मिनी इंडिया भिलाई की बेटी निकिता उपाध्याय को फोर्ब्स मैगजीन की ‘30 अंडर 30 एशिया’ लिस्ट में शामिल किया गया है। निकिता को उनकी बुक ‘रूट्स टू रेडियन्स’ के लिए इस कैटेगरी में शामिल किया गया है। ये बुक घरेलू नुस्खों पर लिखी गई है। इसके लिए निकिता को मीडिया मार्केटिंग एंड एडवरटाइजिंग कैटिगरी में अवार्ड भी मिल चुका है।
भिलाई की रहने वाली निकिता उपाध्याय की इस उपलब्धि पर मुख्यमंत्री भूपेश बघेल ने उन्हें सोशल मीडिया पर बधाई दी है। निकिता ने इसके लिए मुख्यमंत्री का धन्यवाद किया है। निकिता उपाध्याय ने अपनी स्कूल की पढ़ाई DPS भिलाई से की है। फैशन डिजाइनिंग में M.A. करने वाली निकिता ने देश के एक बड़े मीडिया ग्रुप में पहले बतौर इंटर्न के तौर पर काम किया।
बचपन से ही लेखन में रुचि रखने के कारण उन्होंने किताब लिखने के बारे में सोचा। जिसके बाद उन्होंने चेहरा, बाल और जनरल हेल्थ केयर को लेकर घरेलू नुस्खों की एक किताब ‘रूट्स टू रेडियन्स’ लिखी। जिसमें 500 से अधिक घरेलू नुस्खे दिए गए हैं। बुक प्रकाशन के पांच दिन बाद ही निकिता की बुक अमेजन पर नंबर वन पर आ गई।
यू.एस.ए और न्यूयार्क में इस बुक को पसंद किया गया। कोरोना काल में भी जब लोग घरों में थे, तब घर पर रहकर अपने हेल्थ और ब्यूटी केयर के लिए यह बुक बहुत पसंद की गई। इस ब्यूटी टिप्स वाली बुक को मशहूर ब्यूटी मोगल बॉबी ब्राउन और फिल्म एक्ट्रेस मिस एशिया पेसेफिक दीया मिर्जा ने इंडोर्स किया। निकीता अब छत्तीसगढ़ के रहन सहन खान पान स्वास्थ्य के घरेलू नुस्खे को लेकर भी अंग्रेजी में एक किताब लिखने जा रही जिससे लोग छत्तीसगढ़ को जान सकें।
अपनी मां से ली प्रेरणा
निकिता उपाध्याय 29 अक्टूबर 2020 को मशहूर सम्मानीय पत्रिका फोब्र्स में अपनी नबर 1 बेस्ट सेलर बुक और अपनी बेस्ट हेयर केयर प्रोडक्ट के लिए फीचर हुई। निकिता अपनी मां सुषमा उपाध्याय के प्रोत्साहित करने पर दिल्ली में इंडिया टुडे में पहले बतौर इंटर्न के तौर पर काम किया। फिर धीरे-धीरे उन्होंने आपने कार्य की दक्षता को साबित किया और इंडिया टुडे की मैगजीन कास्मोपोलिटन की डिजिटल मैनेजर बन गईं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn